
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 307 

2 Μαρτίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιβολή πολλαπλού τέλους για λαθρεμπορία στον 

ΒΑΒΑϋϋΙΕνδΚΙ ΖΙΑΤΚΟ του ίϋϋΡΟΟ. 1 

Επιβολή πολλαπλών τελών στον ΡΕΤΒΟδΙΑΝ ΚΑΒΕΝ 

του δθΓ 9 θί. 2 

Καθιέρωση υπερωριακής εργασίας προσωπικού Δα- 

κοκτονίας έτους 2015. 3 

Καθιέρωση υπερωριακής εργασίας προσωπικού για 

τον ποιοτικό έλεγχο οίνων για το έτος 2015. 4 

Εξουσιοδότηση Υπογραφής «Με εντολή Αντιπεριφε- 
ρειάρχη» στον Προϊστάμενο, τους Τμηματάρχες 
και τους υπαλλήλους της Διεύθυνσης Αγροτικής 
Οικονομίας και Κτηνιατρικής της Π.Ε. Λακωνίας 
της Περιφέρειας Πελοποννήσου. 5 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αρ. 2529/16-12-2014 από¬ 
φαση των Υπουργών Ανάπτυξης και Ανταγωνι¬ 
στικότητας, Οικονομικών, Αγροτικής Ανάπτυξης 
και Τροφίμων που δημοσιεύθηκε στο ΦΕΚ 3464/ 


23-12-2014 (τ. Β'). 6 

Διόρθωση σφάλματος στην 135-14/18-10-2014 απόφαση 
του Περιφερειακού Συμβουλίου Ιονίων Νήσων που 
δημοσιεύτηκε στο ΦΕΚ 3642/31-12-2014 (τ. Β'). 7 


ΑΠΟΦΑΣΕΙ Σ 

(1) 

Επιβολή πολλαπλού τέλους για λαθρεμπορία στον 
ΒΑΒΑϋύΙΕνδΚΙ ΖΙΑΤΚΟ του υυΡΟΟ. 

Με την αριθμ. 9/06-02-2015 Καταλογιστική Πράξη του 
Προϊσταμένου του Τελωνείου Φλώρινας, που εκδόθηκε 
σύμφωνα με τις διατάξεις του άρθρου 152, παρ. 5 του 
Ν. 2960/2001 «Εθνικός Τελωνειακός Κώδικας» και του 
άρθρου 150 του ίδιου νόμου, σε συνδυασμό με το άρθρο 
45, παρ. 3 του Ν. 2717/1999 (Κ.Δ.Δ.) και άρθρο 64 του 
Π.Δ. 331/1985 (Κ.Φ.Δ.), καταλογίστηκε στον ΒΑΒΑϋύΙΕνδΚΙ 
ΖΙΑΤΚΟ του ΕϋυΡΟΟ, υπήκοο Π.Γ.Δ.Μ., με Αριθμό Δι¬ 
αβατηρίου Α 0286716/01-10-2008, αρχών Π.Γ.Δ.Μ. και 
ήδη αγνώστου διαμονής, πολλαπλό τέλος έξι χιλιάδων 
εξήντα τεσσάρων ευρώ και πενήντα εννέα λεπτών 
(6.064,59 €), πλέον τελών χαρτοσήμου και εισφοράς 


υπέρ Ο.Γ.Α. 2,4%, το οποίο επιβλήθηκε σύμφωνα με τα 
άρθρα 53, 54, παρ. 1, 56, 62, παρ. 1, 94, 106, παρ. 1, 109, 
155, παρ. 1 και 2ζ, 150, παρ. 1, 158, παρ. 1 και 152, παρ. 1 
του Ν. 2960/2001 «Εθνικός Τελωνειακός Κώδικας» για 
λαθρεμπορία καπνικών, με την έννοια της παρ. 2 του 
άρθρου 142 του ίδιου νόμου, λόγω ανεύρεσης στην κα¬ 
τοχή του 630 πακέτων τσιγάρων, τα οποία δεν έφεραν 
την προβλεπόμενη ταινία ειδικού φόρου κατανάλωσης. 

Ο ανωτέρω κηρύχθηκε με την παραπάνω Καταλογι- 
στική Πράξη προσωπικά υπεύθυνος για την πληρωμή 
του παραπάνω ποσού. 

Ο Προϊστάμενος Τελωνείου Φλώρινας 
ΕΜΜΑΝΟΥΗΛ ΜΑΝΔΑΛΑΚΗΣ 

-♦- 

( 2 ) 

Επιβολή πολλαπλών τελών στον 
ΡΕΤΒΟδΙΑΝ ΚΑΒΕΝ του δθφβί. 

Με την αριθ. 39/13/04-02-2015 Καταλογιστική Πράξη 
του Αναπληρωτή Προϊσταμένου της Διεύθυνσης του 
Α' Τελωνείου Εισαγωγών - Εξαγωγών Θεσσαλονίκης, 
η οποία εκδόθηκε δυνάμει του άρθρου 152 παρ. 1 και 5 
εδ. β' του Ν. 2960/2001 «Εθνικός Τελωνειακός Κώδικας» 
και σύμφωνα με την αριθμ. πρωτ. 1057/9/137-α/01.02.2013 
δικογραφία της Διεύθυνσης Ασφάλειας Θεσσαλονίκης - 
Τμήμα Ασφαλείας Σταυρούπολης προς τον Εισαγγελέα 
Πλημ/κών Θεσσαλονίκης που καταχωρίστηκε στο τη¬ 
ρούμενο από την Υπηρεσία μας αντίστοιχο βιβλίο Πρω¬ 
τοκόλλων Τελωνειακών Παραβάσεων με α/α 39/2013, 
επιβλήθηκαν πολλαπλά τέλη ποσού 1.500,00 € πλέον 
ΤΧ/ΟΓΑ εκ ποσού 2,4% στον ΡΕΤΒΟδΙΑΝ ΚΑΒΕΝ του 
δθΓ0θί και της ΑπιαΙία, γεν. στις 07/09/1958 στη Γεωργία, 
αγνώστου διαμονής, κάτοχο του υπ’ αρ. 05ΑΒ97363 δια¬ 
βατηρίου εκδοθέντος από Γεωργιανές αρχές, με Α.Φ.Μ. 
067929211, για τελωνειακή παράβαση λαθρεμπορίας συ¬ 
νολικής ποσότητας εξήντα (60) πακέτων τσιγάρων, η 
οποία παράβαση προβλέπεται από τα άρ. 119Α και 142 
παρ. 2 του Ν. 2960/2001, «Περί Εθνικού Τελωνειακού 
Κώδικα» και τιμωρείται από το άρθρο 150 παρ. 1 του 
ίδιου νόμου, όπως τροποποιήθηκε και ισχύει σήμερα. 

Ο Αναπληρωτής Προϊστάμενος 
ΚΩΝΣΤΑΝΤΙΝΟΣ ΜΑΝΔΑΛΑΚΗΣ 

Αριθμ. 48255/1882 (3) 

Καθιέρωση υπερωριακής εργασίας προσωπικού 
Δακοκτονίας έτους 2015. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1) Τις διατάξεις του Ν. 3852/2010 (ΦΕΚ 87Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2) Τις διατάξεις του ΠΔ. 132/2010 (ΦΕΚ 225Α'/27-12-2010) 
«Οργανισμός της Περιφέρειας Δυτικής Ελλάδας». 

3) Το άρθρο 10 του Νόμου 2732/1999 ΦΕΚ 154 Α'. 

4) Το άρθρο 6 του Νόμου 3833/2010, ΦΕΚ 40 Α'. 

5) Το άρθρο 25 παρ. 7 του Νόμου 2738/1999, ΦΕΚ 180 Α'. 

6) Το άρθρο 16 του Νόμου 3205/2003, ΦΕΚ 297 Α'. 

7) Την Α.Π. 13476/153478/05-12-2014 απόφαση του 
Υπουργείου Αγροτικής Ανάπτυξης και Τροφίμων, (Δ/νση 
προστασίας Φυτικής Παραγωγής) για την έναρξη του 
προγράμματος για το έτος 2015. 

8) Το άρθρο 20 του Νόμου 4024/ΦΕΚ 226/Α'/27-10-2011 
όπως τροποποιήθηκε με το άρθρο 176 Ν. 4261/2014 ΦΕΚ 
107/Α705-5-2014. 

9) Την επιτακτική ανάγκη για απασχόληση του εμπλε¬ 
κόμενου προσωπικού στο πρόγραμμα Δακοκτονίας 2015 
σε απογευματινές ώρες, πέραν του κανονικού ωραρίου. 

10) Την αριθμ. 123877/24-5-2005 Κ.Υ.Α. των Υπουργών Οι¬ 
κονομίας και Οικονομικών και Αγροτικής Ανάπτυξης και 
Τροφίμων, η οποία δημοσιεύθηκε στο ΦΕΚ 775/9-6-2005 
σύμφωνα με την οποία η διάρκεια της δακικής περιόδου 
ορίζεται από 1 Μαρτίου έως και 31 Δεκεμβρίου κάθε χρόνου. 

11) Την βεβαίωση της Διεύθυνσης Οικονομικού της 
Π.Δ.Ε. που βεβαιώνεται ότι υπάρχει η σχετική πίστωση 
για την πληρωμή υπερωριακής εργασίας εργασίας, για 
το εμπλεκόμενο προσωπικό που θα απασχοληθεί στο 
πρόγραμμα Δακοκτονίας έτους 2015 Κ.Α.Ε. 0511 =8.750,00. 

12) Την Α.Π. 332944/20260/08-12-2014 Α.Δ.Α. 65ΣΓ7Λ6- 
ΦΕ5 απόφαση του Αντιπεριφερειάρχη Δυτικής Ελλάδας 
Π.Ε. Αχαΐας, που ορίζει το προσωπικό που θα απασχο¬ 
ληθεί στο πρόγραμμα Δακοκτονίας για το έτος 2015, 
αποφασίζουμε: 

Καθορίζουμε την υπερωριακή απασχόληση προσω¬ 
πικού που απασχολείται στο πρόγραμμα Δακοκτονίας 
2015 από την 1 Μαρτίου έως και 31 Δεκεμβρίου 2015 ως 
κατωτέρω, σύμφωνα με το Α.Π. 183294/30-3-2010 του 
Υπουργείου Αγροτικής Ανάπτυξης και Τροφίμων. 

1) Διευθυντής Δακοκτονίας καθημερινές ώρες μέχρι 
(80) ογδόντα για το Α' εξάμηνο και μέχρι (120) εκατόν 
είκοσι για το Β' εξάμηνο 2015. 

2) Επόπτης Δακοκτονίας καθημερινές ώρες μέχρι (80) 
ογδόντα για το Α' εξάμηνο και μέχρι (120) εκατόν είκοσι 
για το Β' εξάμηνο 2015. 

3) Λογιστής Δακοκτονίας καθημερινές ώρες μέχρι (80) 
ογδόντα για το Α' εξάμηνο και μέχρι (120) εκατόν είκοσι 
για το Β' εξάμηνο 2015. 

4) Γραμματέας Δακοκτονίας καθημερινές ώρες μέχρι 
(80) ογδόντα για το Α' εξάμηνο και μέχρι (80) ογδόντα 
για το Β' εξάμηνο 2015. 

Η κατανομή των ωρών υπερωριακής απασχόλησης 
καθημερινών ανά υπάλληλο θα γίνει με απόφαση του 
Διευθυντή Αγροτικής Οικονομίας και Κτηνιατρικής της 
Π.Ε. Αχάίας, ανάλογα με τις υπηρεσιακές ανάγκες. 

Ο αριθμός των ωρών απογευματινής υπερωριακής 
με αμοιβή εργασίας, δεν μπορεί να υπερβαίνει τις (20) 


είκοσι ώρες ανά υπάλληλο μηνιαίως καθημερινής απα¬ 
σχόλησης. 

Η δαπάνη που θα προκληθεί εκ ποσού (8.000,00), θα 
αντιμετωπισθεί από τις εγκεκριμένες πιστώσεις που 
έτους 2015 (Α.Π. 42713/14-11-2014) του Υπουργείου Εσω¬ 
τερικών (Τμήμα Επιχορηγήσεων Τ.Α.) για το πρόγραμμα 
Δακοκτονίας, που έχουν αναπτυχθεί στον προϋπολο¬ 
γισμό της Περιφέρειας Δυτικής Ελλάδας στον Φορέα 
04 - 295 Κ.Α.Ε. 0511 που υπάρχουν και έχουν κατατεθεί 
στον λογαριασμό της Περιφέρειας Δυτικής Ελλάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της αρχίζει από την δημοσί¬ 
ευσή της. 

Πάτρα, 17 Φεβρουάριου 2015 

Ο Περιφερειάρχης 
ΑΠΟΣΤΟΛΟΣ ΚΑΤΣΙΦΑΡΑΣ 

-♦- 

Αριθμ. 862/23045 (4) 

Καθιέρωση υπερωριακής εργασίας προσωπικού για 
τον ποιοτικό έλεγχο οίνων για το έτος 2015. 

Η ΑΝΤΙΠΕΡΙΦΕΡΕΙΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87/Α707-06-2010) 
άρθρο 186 παρ. II τομέας Β, υποτομέας β αριθμ 26 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης». 

2. Τις διατάξεις του ΠΔ. 131/2010 (ΦΕΚ 224/Α'/27-12-2010) 
«Οργανισμός της Περιφέρειας Πελοποννήσου». 

3. Τις διατάξεις του άρθρου 20 του Ν. 4024/2011 (ΦΕΚ 
226/Α'/27-10-2011) «Υπερωριακή Απασχόληση» και τις 
διατάξεις του άρθρου 45 του Ν. 4071/2012 (ΦΕΚ 85/Α'/ 
11-04-2012). 

4. Το άρθρο 27 του Ν. 3698/2008 (ΦΕΚ 198/Α'/ 
20-10-2008). 

5. Το άρθρο 25 παρ. 7 του Ν. 2738/1999 (ΦΕΚ 180/Α7 
09-09-1999). 

6. Το άρθρο 6 του Ν. 3833/2010 (ΦΕΚ 40/Α'/15-03/2010). 

7. Την αριθμ. 80951/27377 (ΦΕΚ 3101/Β'/18-11-2014) από¬ 
φαση Περιφερειάρχη Πελοποννήσου περί «Μεταβίβασης 
αρμοδιοτήτων στους άμεσα εκλεγμένους Αντιπεριφε- 
ρειάρχες Πελοποννήσου». 

8. Την με αριθμ. 424/13563/27-1-2015 ΑΔΑ 7Γ8Γ7Λ1-ΛΟΜ 
απόφαση Ανάληψης δέσμευσης ποσού 4.500 Ευρώ, όπως 
καταχωρήθηκε με την α/α 181 αντίστοιχα στο βιβλίο 
εγκρίσεων και πληρωμών της ΥΔΕ Μεσσηνίας. 

9. Την ανάγκη απασχόλησης υπαλλήλων της Υπηρεσί¬ 
ας μας πέραν από τις ώρες υποχρεωτικής απασχόλησης 
για τον ποιοτικό έλεγχο οίνων, αποφασίζουμε: 

Καθορίζουμε την υπερωριακή απασχόληση του προ¬ 
σωπικού που ασχολείται στο πρόγραμμα ελέγχου οίνων 
από την δημοσίευση της παρούσας και έως 31 Δεκεμ¬ 
βρίου 2015 ως κατωτέρω: 

Γεωπόνοι τέσσερις (4) και Διοικητικοί δύο (2) - απο¬ 
γευματινές εξακόσιες ογδόντα (680) ώρες. 

Σύμφωνα με τις διατάξεις του άρθρου 20 του Ν. 4024/ 
2011 (ΦΕΚ 226 Α') ο αριθμός των ωρών απογευματινής 
υπερωριακής με αμοιβή εργασίας, δεν μπορεί να υπερ¬ 
βαίνει τις (20) ώρες ανά υπάλληλο μηνιαίως. 

Με απόφαση του Διευθυντή Αγροτικής Οικονομίας 
και Κτηνιατρικής Τριφυλίας θα καθορίζονται οι μήνες 
της ως άνω υπερωριακής απασχόλησης με αμοιβή και 

ο αριθμός των ωρών κατά μήνα για τον κάθε υπάλλη¬ 
λο ανάλογα με τις ανάγκες εφαρμογής του ποιοτικού 
ελέγχου κρασιών. 

Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της αρχίζει από την δημοσί¬ 
ευσή της. 

Κυπαρισσία, 13 Φεβρουάριου 2015 

Η Αντιπεριφερειάρχης 
ΕΛΕΝΗ ΑΛΕΙΦΕΡΗ ΚΑΡΑΘΑΝΑΣΗ 
-♦- 

Αριθμ. 506 (5) 

Εξουσιοδότηση Υπογραφής «Με εντολή Αντιπεριφε- 
ρειάρχη» στον Προϊστάμενο, τους Τμηματάρχες και 
τους υπαλλήλους της Διεύθυνσης Αγροτικής Οικο¬ 
νομίας και Κτηνιατρικής της Π.Ε. Λακωνίας της Πε¬ 
ριφέρειας Πελοποννήσου. 

Η ΑΝΤΙΠΕΡΙΦΕΡΕΙΑΡΧΗΣ 
ΤΗΣ ΠΕΡΙΦΕΡΕΙΑΚΗΣ ΕΝΟΤΗΤΑΣ ΛΑΚΩΝΙΑΣ 

Έχοντας υπόψη: 

1. Τις διατάξεις του άρθρου 160 παρ. 1, 2 και 3 του 
Ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης- Πρόγραμμα Καλλικρά¬ 
της», όπως τροποποιήθηκε και ισχύει σήμερα. 

2. Τις διατάξεις του άρθρου 9 του Ν. 2690/1999 (Φ.Ε.Κ. 
45 τ. Α') περί κύρωσης του Κώδικα Διοικητικής Διαδικα¬ 
σίας όπως τροποποιήθηκε και συμπληρώθηκε μεταγενέ¬ 
στερα, περί μεταβίβασης αρμοδιότητας των διοικητικών 
οργάνων και εξουσιοδότησης προς υπογραφή. 

3. Τις διατάξεις του άρθρου 7 παρ. 2β του Ν. 3469/2006 
(Φ.Ε.Κ. 131 τ. Α') «Εθνικό Τυπογραφείο, Εφημερίς της 
Κυβέρνησης και άλλες διατάξεις», όπως ισχύει σήμερα. 

4. Τις διατάξεις του άρθρου 90 παρ. 3 του Κώδικα Νο¬ 
μοθεσίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

5. Τις διατάξεις του Π.Δ/τος 131/2010 (Φ.Ε.Κ. 224/τ. Α'/ 
27-12-2010) «Οργανισμός της Περιφέρειας Πελοποννή¬ 
σου». 

6. Την αριθμ. 16670/24/30-4-2008 εγκύκλιο του Υπουρ¬ 
γείου Εσωτερικών «Μείωση των υπογραφών στις διοι¬ 
κητικές πράξεις και τα διοικητικά όργανα». 

7. Την αριθμ. 26/2014 απόφαση του Πολυμελούς Πρω¬ 
τοδικείου Τριπόλεως ως διορθώθηκε με την αριθμ. 
30/2014 ομοία, με την οποία ανακηρύχθηκαν ο Περιφε¬ 
ρειάρχης οι Αντιπεριφερειάρχες Περιφερειακών Ενοτή¬ 
των και οι Περιφερειακοί Σύμβουλοι της Περιφέρειας 
Πελοποννήσου. 

8. Την αριθμ 80951/27377/31-10-2014 (ΦΕΚ 3101/Β/ 
18-11-2014) απόφαση του Περιφερειάρχη Πελοποννήσου 
περί μεταβίβασης αρμοδιοτήτων στους άμεσα εκλεγ¬ 
μένους Αντιπεριφερειάρχες Πελοποννήσου» (ΑΔΑ: 
ΒΖΝ07Λ1-ΚΔΔ). 

9. Την ανάγκη απλούστευσης των διαδικασιών, για 
την ταχύτερη διεκπεραίωση των υποθέσεων και την 
εξασφάλιση της εύρυθμης και αποτελεσματικής λει¬ 
τουργίας των υπηρεσιών της Περιφερειακής Ενότητας 
Λακωνίας. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατι¬ 
κού προϋπολογισμού ούτε του προϋπολογισμού της 


Περιφέρειας Πελοποννήσου/Περιφερειακής Ενότητας 
Λακωνίας, αποφασίζουμε: 

Παρέχουμε εξουσιοδότηση υπογραφής «Με Εντολή 
Αντιπεριφερειάρχη» στον Προϊστάμενο, τους Τμημα- 
τάρχες και τους υπαλλήλους της Διεύθυνσης Αγρο¬ 
τικής Οικονομίας και Κτηνιατρικής της Περιφερειακής 
Ενότητας Λακωνίας της Περιφέρειας Πελοποννήσου, 
για τις κατωτέρω αρμοδιότητες και περιγραφόμενα 
αντικείμενα των υπηρεσιών τους ως εξής: 

I) ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΑΓΡΟΤΙΚΗΣ 
ΟΙΚΟΝΟΜΙΑΣ ΚΑΙ ΚΤΗΝΙΑΤΡΙΚΗΣ της Π.Ε. ΛΑΚΩΝΙΑΣ: 

1. Μελέτη και υπογραφή εισήγησης προς εμάς γενικών 
υπηρεσιακών θεμάτων των καθ’ ύλην αρμοδιοτήτων της 
Δ/νσης τους, σύμφωνα με τον Οργανισμό Εσωτερικής 
Λειτουργίας και το Ν. 3852/2010 όπως ισχύει σήμερα. 

2. Μελέτη και υπογραφή εισήγησης προς εμάς για τις 
απαντήσεις σε ερωτήσεις - επερωτήσεις βουλευτών κ.λπ., 
κατά την καθ’ ύλην αρμοδιότητα της υπηρεσίας τους. 

3. Εισηγήσεις ενώπιον της οικονομικής επιτροπής της 
Περιφέρειας Πελοποννήσου για θέματα καθ’ ύλην αρ¬ 
μοδιότητας της Δ/νσης, κατόπιν προηγούμενης συνεν¬ 
νόησης και ενημέρωσής μας. 

4. Απόφαση ανάθεσης καθηκόντων στους τμηματάρ- 
χες και υπαλλήλους της Διεύθυνσης. 

5. Πράξη χρέωσης των εισερχόμενων εγγράφων και 
των εν γένει υποθέσεων στους τμηματάρχες της Δι¬ 
εύθυνσης. 

θ.'Εγγραφα, οδηγίες και αποφάσεις που αφορούν στην 
εύρυθμη λειτουργία της Διεύθυνσης. 

7. Ετήσιες απολογιστικές εκθέσεις προς εμάς για το 
παραχθέν έργο της Διεύθυνσης. 

8. Έγγραφα και εκθέσεις που αφορούν στην αξιολό¬ 
γηση των υπαλλήλων της Διεύθυνσης, κατά τα ειδικώς 
οριζόμενα στη σχετική νομοθεσία. 

9. Απαντήσεις σε ερωτήματα και διευκρινίσεις σε θέ¬ 
ματα αρμοδιότητας της Διεύθυνσης, για τα οποία όμως 
υπάρχουν νομολογιακές λύσεις ή γνωμοδοτήσεις του 
ΝΣΚ που καθίστανται υποχρεωτικές για τη Διοίκηση 
κατόπιν της αποδοχής τους ή είναι δεδομένη η πρακτική 
της Περιφέρειας Πελοποννήσου. 

10. Απαντήσεις σε αιτήματα Υπηρεσιών, πολιτών ή 
υπαλλήλων με τις οποίες παρέχεται απλή πληροφό¬ 
ρηση. 

11. Απάντηση σε αιτήματα υπηρεσιών ή φορέων για 
παροχή στατιστικών στοιχείων. 

12. Έγκριση χορήγησης ή μη αντιγράφων εγγράφων 
από το τηρούμενο στη Διεύθυνση Αρχείο, σύμφωνα με 
τις διατάξεις του άρθρου 5 του Ν. 2690/1999, όπως ισχύει 
και τις διατάξεις του Ν. 3448/2006, όπως ισχύει σήμερα. 

13. Διαβιβαστικά και προπαρασκευαστικά έγγραφα 
που αφορούν σε θέματα αρμοδιότητας της Δ/νσης, 
προς υπηρεσίες της περιφέρειας και άλλους φορείς, 
στα οποία δεν εκφράζεται επιτελικού χαρακτήρα άπο¬ 
ψη ή δεν αφορούν θέματα ευρύτερης και συνολικής 
σημασίας για την Π.Ε. Λακωνίας. 

14. Προπαρασκευαστικά έγγραφα ή αποφάσεις που 
απαιτούνται για την εκκαθάριση των δαπανών των τμη¬ 
μάτων της Δ/νσης και την προώθησή τους για εκκαθά¬ 
ριση και πληρωμή στη Δ/νση Διοικητικού - Οικονομικού 
της Π.Ε. Λακωνίας. 

16. Απόφαση εκκαθάρισης αρχείων των τμημάτων της 
Διεύθυνσης. 

17. Τη σύνταξη εισηγήσεων, αποφάσεων και εκθέσεων 
για τον καθορισμό στόχων ή περιοδικών στόχων για τη 
βελτίωση της αποτελεσματικότητας και αποδοτικότη- 
τας της υπηρεσίας. 

18 .Τη θεώρηση βιβλιαρίων νοσηλείας των υπαλλήλων 
της Διεύθυνσης. 

19. Την πράξη θέσης στο αρχείο εγγράφων. 

20. Την παρακολούθηση και την υπογραφή σχετικών 
βεβαιωτικών καταστάσεων περί: 

α) της τήρησης του ωραρίου του τακτικού και έκτα¬ 
κτου προσωπικού της Δ/νσης και των απασχολουμένων 
σε αυτή με Κοινωφελή προγράμματα Εργασίας 

β) της υπερωριακής εργασίας των υπαλλήλων. 

21. Την ανακοίνωση των πράξεων ή περιλήψεων πρά¬ 
ξεων μετά την δημοσίευσή τους στην Εφημερίδα της 
Κυβερνήσεως. 

22. Την υπογραφή της τριμηνιαίας ενημέρωσης προς 
τη Δ/νση Διοικητικού - Οικονομικού της Π.Ε. Λακωνίας 
για τα αποτελέσματα του δειγματοληπτικού ελέγχου 
της εγκυρότητας των υποβαλλόμενων φωτοαντιγρά¬ 
φων δικαιολογητικών από πολίτες και επιχειρήσεις στα 
πλαίσια του συνόλου των διοικητικών διαδικασιών που 
διεκπεραιώνονται από τη Διεύθυνση. 

23. Τα έγγραφα, τις πράξεις, τις βεβαιώσεις ,τα πι¬ 
στοποιητικά, τις εισηγήσεις ή τις αποφάσεις που από 
ειδικές διατάξεις νόμων, Προεδρικών Διαταγμάτων, 
υπουργικών αποφάσεων, λοιπών κανονιστικών πράξεων 
ή ακόμη και εγκυκλίων προβλέπεται η υπογραφή τους 
από τον Προϊστάμενο της αρμόδιας υπηρεσίας. 

24. Σύνταξη και υπογραφή βιβλίου αξιολόγησης πρα¬ 
κτικής άσκησης σπουδαστών ΤΕΙ, ΑΕΙ και μαθητείας 
ΟΑΕΔ. 

25. Την υπογραφή των απαντητικών εγγράφων περί 
της εγκυρότητας και γνησιότητας εγγράφων, βεβαιώσε¬ 
ων, εκθέσεων και στοιχείων που εκδόθηκαν από τη Διεύ¬ 
θυνση στα πλαίσια του ελέγχου που διενεργούν υπηρε¬ 
σίες της Περιφέρειας Πελοποννήσου ή άλλες υπηρεσίες 
ή φορείς, σύμφωνα με τις διατάξεις των νόμων 4305/ 
2014, άρθρο 28 και 4250/2014, άρθρο 1 παρ 2β. 

26. Την υπογραφή και αποστολή στο αρμόδιο Δικα¬ 
στήριο, κατόπιν προηγούμενης συνεργασίας με τη Νο¬ 
μική Υπηρεσία της Π.Ε. Λακωνίας αναλυτικής έκθεσης 
απόψεων της Υπηρεσίας και Διοικητικού Φακέλου, όταν 
πρόκειται να δικασθεί υπόθεση που αφορά σε θέματα 
που ανήκουν στις αρμοδιότητες της Διεύθυνσης. 

27. Την υπογραφή εγγράφου ερωτήματος για παροχή 
γνώμης από τη Νομική Υπηρεσία της Π.Ε Λακωνίας, με 
υποχρεωτική κοινοποίησή του προς εμάς. 

28. Την υπογραφή και θεώρηση δικαιολογητικών πλη¬ 
ρωμής, οδοιπορικών εξόδων και ημερησίων αποζημιώ¬ 
σεων για εκτέλεση υπηρεσίας εκτός έδρας καθώς και 
συμμετοχής σε αμοιβόμενες επιτροπές, κλιμάκια και 
ομάδες εργασίας και την προώθησή τους για εκκαθά¬ 
ριση και πληρωμή στη Δ/νση Διοικητικού-Οικονομικού. 

29. Τα πάσης φύσεως απαντητικά έγγραφα με από¬ 
ψεις της υπηρεσίας προς τα Ελεγκτικά Σώματα της 
Διοίκησης, Ανεξάρτητες Αρχές όπως ο Συνήγορος του 
Πολίτη ή το ΑΣΕΠ, εφόσον ζητείται η απάντηση από 
τον Προϊστάμενο της υπηρεσίας και αφού προηγηθεί 
ενημέρωσή μας και συνεργασία με τη Νομική Υπηρεσία. 

30. Την εισήγηση προς εμάς για συγκρότηση επιτρο¬ 
πών και ομάδων εργασίας για θέματα αρμοδιότητας 
της Δ/νσης. 


31. Την έγκριση συμμετοχής των υπαλλήλων της Διεύ¬ 
θυνσης σε επιμορφωτικές δράσεις, συνέδρια ή ημερίδες 
στο εσωτερικό, κατόπιν σχετικής ενημέρωσής μας και 
κοινοποίηση στη Διεύθυνση Διοικητικού-Οικονομικού, 
Τμήμα Προσωπικού και Μισθοδοσίας. 

32. Την υπογραφή και αποστολή στη Δ/νση Διοικη- 
τικού-Οικονομικού βεβαίωσης για τη συμμετοχή των 
υπαλλήλων της Δ/νσης σε απεργιακές κινητοποιήσεις 
ή στάσεις εργασίας 

33. Απαντήσεις σε έγγραφα πάσης φύσεως με τα 
οποία παρέχονται πληροφορίες ή οδηγίες σε Αρχές, 
Οργανισμούς, Φορείς και ιδιώτες. 

34. Η υποβολή προς τα Υπουργεία ή άλλες Αρχές 
δικαιολογητικών πληρωμών ή άλλων παραστατικών 
εγγράφων, σχεδίων, πινάκων ή άλλων στοιχείων που 
υπογράφονται περιοδικά. 

35. Η χορήγηση και θεώρηση πτυχίων χειριστών και 
αδεοών οδήγησης γεωργικών μηχανημάτων. 

36. Βεβαιώσεις καταλληλότητας αγρών. 

37. Εκδόσεις, θεωρήσεις μελισσοκομικών βιβλιαρίων. 

38. Βεβαιώσεις για απόκτηση αγροτικού αυτοκινήτου - 
Α.Μ.Π.Χ. 

39. Βεβαίωση απόσταξης στεμφύλων. 

40. Βεβαίωση αγροτικής οδοποιίας. 

41. Πάσης φύσεως διαβιβαστικά - συμπληρωματικά 
στοιχεία αιτήσεων. 

42. Εγγραφή στο φυτούγειονομικό Μητρώο. 

43. Έκδοση Φυτοϋγειονομικού διαβατηρίου. 

44. Δελτία τύπου για αποτελέσματα επισκοπήσεων. 

45. Δελτία τύπου για αποτελέσματα ελέγχων υπολειμ¬ 
μάτων φυτοφαρμάκων σε αγροτικά προϊόντα. 

46. Αποστολές δειγμάτων για διάγνωση ασθενειών. 

47. Αποστολές δειγμάτων στα πλαίσια των ετησίων 
επισκοπήσεων. 

48. Αποστολές δειγμάτων στα πλαίσια του επίσημου 
προγράμματος υπολειμμάτων φυτοφαρμάκων σε αγρο¬ 
τικά προϊόντα. 

49. Αλληλογραφία με το ΥΠΑΑΤ για φυτούγειονομικό 
θέματα και θέματα υπολειμμάτων φυτοφαρμάκων σε 
αγροτικά προϊόντα. 

50. Αλληλογραφία με έτερες ΔΑΟΚ για φυτοϋγειονο- 
μικά θέματα και θέματα υπολειμμάτων φυτοφαρμάκων 
σε αγροτικά προϊόντα. 

51. Ενημερώσεις εμπόρων-συσκευαστών για θέματα 
νομοθεσίας φυτοϋγειονομικού ελέγχου. 

52. Έκδοση βεβαιώσεων εγγραφής στο ΜΕΝΟ 

53. Έκδοση βεβαιώσεων για περιφράξεις 

54. Έκδοση βεβαιώσεων για προωθούμενες καλλιέρ¬ 
γειες. 

55. Αλληλογραφία με φυσικά πρόσωπα για αποστολή 
πρακτικών, εκθέσεων ελέγχων, υπομνημάτων. 

56. Πρακτικών ψεκασμού δακοκτονίας. 

57. Εντολών ενάρξεως ψεκασμών δακοκτονίας. 

58. Αλληλογραφία για διοικητικά θέματα στα κατα¬ 
στήματα γεωργικών φαρμάκων (συμπλήρωση φακέλων 
αποστολή πρακτικών, εκθέσεων, αυτοψιών). 

59. Την χορήγηση αντιγράφων από το αρχείο της Υπη¬ 
ρεσίας για θέματα δακοκτονίας λειτουργίας καταστη¬ 
μάτων φυτοπροστατευτικών προϊόντων, και εμπορίας 
φυτοπροστατευτικών προϊόντων. 

60. Μηνιαίο ισοζύγιο Παραγωγής-Διάθεσης εσπερι¬ 
δοειδών. 

61. Έκδοση ΡΒΕΕ 3ΑΕΕ. 

62. Συγκρότηση κλιμακίου ελέγχου εφαρμογής καν. 
(ΕΚ) 852/2004. 

63. Ορισμός Τακτικών και Επικουρικών ποιοτικών ελε¬ 
γκτών. 

64. Αλληλογραφία με το ΥΠΑΑΤ, ΕΦΕΤ και έτερες 
ΔΑΟΚ για θέματα ποιοτικού ελέγχου. 

65. Συγκρότηση διμελών κλιμακίων ελέγχου φορτίων 
εσπεριδοειδών με προορισμό την εξαγωγή-διακίνηση 
σε άλλες χώρες. 

66. Συγκρότηση διμελών κλιμακίων για τη διενέργεια 
ελέγχου που αφορούν στο τμήμα ποιοτικού ελέγχου για 
καταγγελίες-συμμόρφωση επιχειρήσεων και διασφάλιση 
δημόσιας υγείας. 

67. Παραλαβή και επιστροφή Βιβλίων ποιοτικού ελέγ¬ 
χου. 

68. Ενημερώσεις εμπόρων-συσκευαστών για θέματα 
νομοθεσίας ποιοτικού ελέγχου. 

69. Αποστολή εγγράφων προς το ΥΠΑΑΤ που αφορούν 
στην είσπραξη τελών. 

70. Ορισμός τριμελούς επιτροπής επιβολής διοικητι¬ 
κών κυρώσεων σύμφωνα με το Ν. 4235/2014. 

II) ΣΤΟΥΣ ΠΡΟΪΣΤΑΜΕΝΟΥΣ ΤΩΝ ΤΜΗΜΑΤΩΝ ΤΗΣ 
ΔΙΕΥΘΥΝΣΗΣ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ ΚΤΗΝΙΑ¬ 
ΤΡΙΚΗΣ ΤΗΣ Π.Ε. ΛΑΚΩΝΙΑΣ 

1. Την πράξη χρέωσης των εγγράφων και υποθέσεων 
αρμοδιότητας του τμήματος στους οικείους υπαλλήλους. 

2. Τις πράξεις για τη θέση εγγράφων που έχουν απλώς 
ενημερωτικό χαρακτήρα στο αρχείο, εκτός αν κατά την 
κρίση τους πρόκειται για θέματα που πρέπει να προω¬ 
θούνται για υπογραφή σε ανώτερο διοικητικά όργανο. 

3. Την υπογραφή αιτημάτων προς τις αρμόδιες υπηρε¬ 
σίες για τον έλεγχο της εγκυρότητας των υποβαλλόμε¬ 
νων φωτοαντιγράφων δικαιολογητικών από πολίτες και 
επιχειρήσεις στα πλαίσια του συνόλου των διοικητικών 
διαδικασιών που διεκπεραιώνονται από το οικείο Τμήμα. 

4. Την αυτεπάγγελτη αναζήτηση πιστοποιητικών σε 
διαδικασίες αρμοδιότητας του Τιμήματος σε περίπτωση 
που το σχετικό καθήκον του ανατεθεί από το Διευθυντή 
της υπηρεσίας. 

III) ΣΤΟΥΣ ΥΠΑΛΛΗΛΟΥΣ ΤΩΝ ΤΜΗΜΑΤΩΝ ΤΗΣ ΔΙΕΥ¬ 
ΘΥΝΣΗΣ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ ΚΤΗΝΙΑΤΡΙΚΗΣ. 
ΤΗΣ Π.Ε ΛΑΚΩΝΙΑΣ 

1. Την έκδοση ακριβών αντιγράφων και φωτοαντιγρά¬ 
φων καθώς και υπογραφής πράξης γνησίου υπογραφής, 
κατόπιν απόφασης του Διευθυντή της Υπηρεσίας για 
την ανάθεση άσκησης του σχετικού καθήκοντος σε 
υπαλλήλους της Διεύθυνσης. 

Θέματα ευρύτερης σημασίας: 

Ο Διευθυντής, οι Προϊστάμενοι και οι υπάλληλοι της 
Διεύθυνσης Αγροτικής Οικονομίας και Κτηνιατρικής της 
Π.Ε. Λακωνίας θέματα σοβαρά και ευρύτερης σημασίας 
δύνανται να τα φέρουν προς υπογραφή στα ανώτερα 
ιεραρχικά όργανα, σε κάθε δε περίπτωση υποχρεούνται 
να τηρούν ενήμερα τα Προϊστάμενα αυτών κλιμάκια, 
για κάθε σοβαρό κατά την κρίση τους θέμα της αρμο¬ 
διότητας τους. 

Σε περίπτωση απουσίας ή κωλύματος των ως άνω 
εξουσιοδοτηθέντων υπηρεσιακών στελεχών η παρούσα 
εξουσιοδότηση υπογραφής «Με εντολή Αντιπεριφερει- 
άρχη» ισχύει και για τους νόμιμους αναπληρωτές τους. 

Η ισχύς της παρούσας άρχεται από της δημοσίευσής 
της στην Εφημερίδα της Κυβερνήσεως. 

Η παρούσα απόφαση δεν προκαλεί δαπάνη σε βάρος 


του προϋπολογισμού του Κράτους ή της Περιφέρειας 
Πελοποννήσου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 9 Φεβρουάριου 2015 

Η Αντιπεριφερειάρχης 
ΑΔΑΜΑΝΤΙΑ ΤΖΑΝΕΤΕΑ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην αρ. 2529/16-12-2014 απόφαση των Υπουργών Ανά¬ 
πτυξης και Ανταγωνιστικότητας, Οικονομικών, Αγροτι¬ 
κής Ανάπτυξης και Τροφίμων που δημοσιεύθηκε στο 
ΦΕΚ 3464/23-12-2014 (τ. Β'), στην σελίδα 40196 στη στήλη 
Β' στο τέλος, διορθώνεται: 

το εσφαλμένο: «Ο ΥΠΟΥΡΓΟΣ ΑΝΑΠΤΥΞΗΣ ΚΑΙ ΑΝΤΑ¬ 
ΓΩΝΙΣΤΙΚΟΤΗΤΑΣ ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ» 

στο ορθό: «Ο ΥΠΟΥΡΓΟΣ ΑΝΑΠΤΥΞΗΣ ΚΑΙ ΑΝΤΑΓΩ¬ 
ΝΙΣΤΙΚΟΤΗΤΑΣ ΚΩΝΣΤΑΝΤΙΝΟΣ ΣΚΡΕΚΑΣ» 

(Από το Υπουργείο Παραγωγικής Ανασυγκρότησης, 
Περιβάλλοντος και Ενέργειας) 

- ♦ - 

(7) 

Στην αριθμ. 135-14/18-10-2014 απόφαση του Περιφερει¬ 
ακού Συμβουλίου Ιονίων Νήσων που δημοσιεύτηκε στο 
ΦΕΚ 3642/31-12-2014 (τ. Β') στη σελίδα 41888 στην Α' 
στήλη στον 07 στίχο εκ των άνω διορθώνεται: 

το εσφαλμένο: 

«1. Την επεξεργασία και προώθηση ειδικών πολιτικών 
που αντιμετωπίζουν το πρόβλημα της νησιωτικότητας 
σε όλο το φάσμα της κοινωνικοοικονομικής δραστηρι¬ 
ότητας της περιοχής. 

2. Την αναζήτηση χρηματοδοτικών μέσων για την επί¬ 
τευξη των στόχων που καθορίζουν οι πολιτικές αυτές. 

3. Τη δράση για την εφαρμογή στο νησιωτικό χώρο 
της Περιφέρειας Ιονίων Νήσων ευρωπαϊκών πολιτικών 
στήριξης της τοπικής οικονομίας και των τοπικών προ¬ 
ϊόντων. 

4. Το σχεδίασμά, την έγκριση και την παρακολούθηση 
των σχεδίων των ενδοπεριφερειακών συγκοινωνιών. 

5. Την παρακολούθηση των θεμάτων της Μακροπερι- 
φέρειας Αδριατικής - Ιονίου.» 

στο ορθό: 

«1. Η εξειδίκευση και κατάρτιση προγραμμάτων, προς 
υποστήριξη της δια βίου μάθησης. 

2. Η εκπόνηση και εκτέλεση προγραμμάτων, τα οποία 
αφορούν θέματα περιβαλλοντικής εκπαίδευσης, Νέας 
Γενιάς και εκπαίδευσης ενηλίκων. 

3. Η συμμετοχή σε προγράμματα πολιτιστικών και 
αθλητικών φορέων της περιφέρειας και των δήμων. 

4. Ο συντονισμός δράσεων των πολιτιστικών φορέων 
της περιφέρειας. 

5. Η υλοποίηση πολιτιστικών προγραμμάτων και εκ¬ 
δηλώσεων υπερτοπικής σημασίας. 

6. Η θέσπιση βραβείων, χορηγιών, και άλλων μέσων για 
την ενθάρρυνση της ανάπτυξης των γραμμάτων και των 
τεχνών, με παράλληλη εποπτεία και ενίσχυση συλλόγων 
και φορέων που επιδιώκουν αντίστοιχους σκοπούς. 

7. Η κοινή οργάνωση με τοπικούς φορείς πολιτιστικών 
εκδηλώσεων με σκοπό τη διατήρηση της τοπικής πολι- 

τιστικής κληρονομιάς και τη διάδοσή της στους νέους. 

8. Η ανάληψη δράσεων με σκοπό την σύσφιξη των 
σχέσεων της περιφέρειας με τις δευτεροβάθμιες και 
τριτοβάθμιες οργανώσεις αποδήμων, που εκπροσωπούν 
πανελλαδικά ή διεθνώς όλους τους αποδήμους. 

9. Η υλοποίηση αθλητικών προγραμμάτων σε συνερ¬ 
γασία με το Υπουργείο Πολιτισμού και τη Γενική Γραμ- 
ματεία Αθλητισμού, αθλητικούς συλλόγους, δήμους, κα¬ 
θώς και με άλλους φορείς Δημοσίου ή Ιδιωτικού Δικαίου. 

10. Η ανάληψη πρωτοβουλιών για κάθε άλλη δραστη¬ 
ριότητα που προάγει την τέχνη, την επιστήμη και την 
έρευνα, για την προώθηση των σκοπών της Περιφέρειας 
επ’ ωφελεία των κατοίκων της.» 

και ομοίως στο στίχο 28 διορθώνεται: 

το εσφαλμένο: 

«1. Η εξειδίκευση και κατάρτιση προγραμμάτων, προς 
υποστήριξη της δια βίου μάθησης. 

2. Η εκπόνηση και εκτέλεση προγραμμάτων, τα οποία 
αφορούν θέματα περιβαλλοντικής εκπαίδευσης, Νέας 
Γενιάς και εκπαίδευσης ενηλίκων. 

3. Η συμμετοχή σε προγράμματα πολιτιστικών και 
αθλητικών φορέων της περιφέρειας και των δήμων. 

4. Ο συντονισμός δράσεων των πολιτιστικών φορέων 
της περιφέρειας. 

5. Η υλοποίηση πολιτιστικών προγραμμάτων και εκ¬ 
δηλώσεων υπερτοπικής σημασίας. 

6. Η θέσπιση βραβείων, χορηγιών, και άλλων μέσων για 
την ενθάρρυνση της ανάπτυξης των γραμμάτων και των 
τεχνών, με παράλληλη εποπτεία και ενίσχυση συλλόγων 
και φορέων που επιδιώκουν αντίστοιχους σκοπούς. 

7. Η κοινή οργάνωση με τοπικούς φορείς πολιτιστικών 
εκδηλώσεων με σκοπό τη διατήρηση της τοπικής πολι¬ 
τιστικής κληρονομιάς και τη διάδοσή της στους νέους. 


8. Η ανάληψη δράσεων με σκοπό την σύσφιξη των 
σχέσεων της περιφέρειας με τις δευτεροβάθμιες και 
τριτοβάθμιες οργανώσεις αποδήμων, που εκπροσωπούν 
πανελλαδικά ή διεθνώς όλους τους αποδήμους. 

9. Η υλοποίηση αθλητικών προγραμμάτων σε συνερ¬ 
γασία με το Υπουργείο Πολιτισμού και τη Γ ενική Γ ραμ- 
ματεία Αθλητισμού, αθλητικούς συλλόγους, δήμους, κα¬ 
θώς και με άλλους φορείς Δημοσίου ή Ιδιωτικού Δικαίου. 

10. Η ανάληψη πρωτοβουλιών για κάθε άλλη δραστη¬ 
ριότητα που προάγει την τέχνη, την επιστήμη και την 
έρευνα, για την προώθηση των σκοπών της Περιφέρειας 
επ’ ωφελεία των κατοίκων της.» 

Στο ορθό: 

«1. Την επεξεργασία και προώθηση ειδικών πολιτικών 
που αντιμετωπίζουν το πρόβλημα της νησιωτικότητας 
σε όλο το φάσμα της κοινωνικοοικονομικής δραστηρι¬ 
ότητας της περιοχής. 

2. Την αναζήτηση χρηματοδοτικών μέσων για την επί¬ 
τευξη των στόχων που καθορίζουν οι πολιτικές αυτές. 

3. Τη δράση για την εφαρμογή στο νησιωτικό χώρο 
της Περιφέρειας Ιονίων Νήσων ευρωπαϊκών πολιτικών 
στήριξης της τοπικής οικονομίας και των τοπικών προ¬ 
ϊόντων. 

4. Το σχεδίασμά, την έγκριση και την παρακολούθηση 
των σχεδίων των ενδοπεριφερειακών συγκοινωνιών. 

5. Την παρακολούθηση των θεμάτων της Μακροπερι- 
φέρειας Αδριατικής - Ιονίου.» 

(Από την Περιφέρεια Ιονίων Νήσων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ή1ίρ://νννννν.β1.9τ - β-πιαΜ: ννβόη3δίβΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*020030702031 50008 * - 















































































